stanford-oval/wikipedia huggingface dataset:
קבוצה ממידה אפס
דוגמאות לקבוצות בעלות מידה אפס

להלן מספר דוגמאות ומקרים כלליים של קבוצות בעלות מידה אפס:
הקבוצה הריקה
נקודה בודדת בישר הממשי.
כל קבוצה בעלת מספר סופי של איברים.
כל קבוצה בת מנייה בישר הממשי.
הוכחה: יהי  \varepsilon >0 ותהי  \{x_{n}\}_{n=1}^{\infty } מנייה של איברי הקבוצה  A. נכסה כל איבר  x_{n} בקטע  I_{n} הממורכז סביבו שאורכו הוא  {\frac {\varepsilon }{2}}\cdot 2^{-n}. ברור ש- A\subset \bigcup _{n}{I_{n}} וכמו כן  \sum _{n}{|I_{n}|}=\sum _{n=1}^{\infty }{{\frac {\varepsilon }{2}}2^{-n}}={\frac {\varepsilon }{2}}<\varepsilon  (סכום טור הנדסי) ולכן כיסינו את  \,A באמצעות קטעים שאורכם הכולל קטן מ- \,\varepsilon .  \blacksquare
קבוצת קנטור: זו דוגמה לקבוצה בעלת מידה אפס אף על פי שהיא איננה בת-מנייה אלא עוצמתה היא עוצמת הרצף.
קבוצת המספרים שאינם נורמליים: גם זו קבוצה בעלת מידה אפס שאינה בת-מנייה.
ישר הוא קבוצה ממידה אפס במישור (כאשר מידת לבג היא הכללה של שטח).
באופן יותר כללי, קבוצת הנקודות של כל יריעה אלגברית ואף כל יריעה אנליטית ממימד קטן מ- n ב- \mathbb {C} ^{n} היא ממידה אפס.
ראו גם

מידה (מתמטיקה)
מידת לבג
כמעט בכל מקום
קבוצה דלילה (אפיון טופולוגי לקבוצה זניחה)
קאן-קאן

ערך זה עוסק במחול שמוצאו בצרפת של ראשית המאה ה-19. אם התכוונתם למשמעות אחרת, ראו .
רקדניות קאן-קאן, כרזה מאת אנרי דה טולוז-לוטרק
ציור של רקדני קאן קאן מאת ז'ורז' סרה
Offenbach Can-can
קאן-קאן (בצרפתית: Cancan) הוא מחול שמוצאו בצרפת של ראשית המאה ה-19. לרוב מבוצע על ידי מספר רקדניות-שורה, לבושות בגרביים ארוכים וחצאית רבת-שכבות. במהלך הריקוד מונפות רגלי הרקדניות גבוה אל-על, כך שחלקים גדולים מרגליהן של הרקדניות נחשפים, דבר שנחשב מגונה ובלתי מוסרי במאה ה-19 והעניק לריקוד שם של ריקוד זנותי.
היסטוריה

מקור הריקוד הוא בגאלופ מהיר במקצב של 2/4, ריקוד שהיה נפוץ במועדונים של מעמד הפועלים במונפרנס (פריז) של שנות ה-30 של המאה ה-19. בראשיתו היה ריקוד-זוגות ובהדרגה הפך לריקוד ראווה המוצג לעיני הקהל במועדוני לילה ובתי בושת ונקרא לעיתים Chahut ("מהומה"), לעיתים השתתפו בריקוד הראווה גם גברים. במהלך השנים שילב הריקוד לתוכו מאפיינים של אקרובטיקה, צעקות של הרקדניות, ומחוות טיפוסיות כמו הרמת החצאית עד מעל הראש, בעיטות, קפיצות, שפגאט וכדומה. בשנות ה-90 של המאה ה-19, עם פתיחת מועדוני קברט ובראשם המולן רוז', הפך הריקוד לממוסד יותר ומספר רקדניות (כגון לה גולו וג'יין אבריל) הפכו לכוכבות ידועות.
הריקוד צבר פופולריות בארצות הברית ואנגליה במפנה המאה העשרים במסגרת מחזות זמר, אופרטות ומופעי וודוויל, התנועות הפרועות מותנו והונהגה כוריאוגרפיה מוקפדת שהפכה לגרסה מעודנת יותר של הריקוד שנקראה "קאן קאן צרפתי". בשנות העשרים נדרשו גם מועדוני פריז לאמץ את ה"קאן קאן הצרפתי" (המעודן, שהומצא בארצות דוברות אנגלית), לפי דרישת התיירים.
באמנות

מספר מלחינים כתבו יצירות קאן-קאן, הבולט והידוע ביותר הוא הקאן-קאן מתוך "אורפאוס בשאול" (1858) של  ז'אק אופנבך. קאן-קאן ידוע נוסף הוא זה של פרנץ להר מתוך האופרטה "האלמנה העליזה" (1905). ב-1954 כתב קול פורטר את המחזמר "קאן-קאן" שעובד לסרט ב-1960 בכיכובם של פרנק סינטרה ושירלי מקליין.
ג'ורג' גרשווין השתמש בקאן-קאן על מנת לאפיין את פריז החוגגת ביצירתו אמריקאי בפריז.
ציירים כאנרי דה טולוז-לוטרק, ז'ורז' סרה ופבלו פיקאסו ציירו רקדניות קאן-קאן.
הערות שוליים

↑  ייתכן שהסרט מוגן בזכויות יוצרים ומובא כשימוש הוגן, על מנת להבהיר את נושא הערך.
| --- | --- |
בקרת זהויות :  NLI: 987007398297005171  BnF: cb13169985v (data)  GND: 4417076-2  LCCN: sh2016001989
קאן אייהאן

קאן אייהאן (בטורקית: Kaan Ayhan; נולד ב-10 בנובמבר 1994 בגלזנקירכן שבגרמניה) הוא כדורגלן טורקי-גרמני המשחק בגלאטסראיי ובנבחרת טורקיה בעמדות הבלם והקשר האחורי.
קריירת מועדונים

אייהאן הצטרף לשאלקה 04 כבר כאשר היה בן ארבע. בשנת 2012, כאשר היה בן 18, חתם אייהאן על חוזה מקצועני בשאלקה לשלוש עונות. באוקטובר 2013 ערך אייהאן את הבכורה שלו בקבוצה הבוגרת של שאלקה, בניצחון 1–4 על  אאוגסבורג במסגרת הבונדסליגה, כשהחליף את אדם סאלאי. במאי 2014 הבקיע אייהאן את שער הבכורה שלו בשאלקה, בניצחון 0–2 על פרייבורג. מאז הופעת הבכורה שלו, אייהאן הספיק לערוך 29 הופעות ליגה עד לאמצע עונת 2015/16, שכן אז עבר בהשאלה לאיינטרכט פרנקפורט עד לתום העונה, עם אופציה לרכישה בסיום ההשאלה. אייהאן ערך שתי הופעות בלבד במדי פרנקפורט, ולבסוף לא נרכש, עקב המחיר שפרנקפורט לא הייתה מוכנה לשלם. בתום תקופת ההשאלה, חזר אייהאן לשאלקה.
באוגוסט 2016, לאחר שערך הופעת ליגה אחת בעונת 2016/17 במדי שאלקה, עזב אייהאן את שאלקה 04 לאחר 17 שנים במועדון, וחתם בפורטונה דיסלדורף מהבונדסליגה השנייה. אייהאן הפך במהרה לשחקן הרכב קבוע, אך לא הצליח להעפיל עם הקבוצה לבונדסליגה בעונתו הראשונה בקבוצה. בעונה השנייה שלו בדיסלדורף, 2017/18, אייהאן נטל חלק משמעותי בהעפלת המועדון לבונדסליגה כשהוא עורך 31 הופעות ליגה.
ב-16 באוגוסט 2020, לאחר ירידת ליגה עם פורטונה דיסלדורף בסיום עונת 2019/2020, עבר לליגה האיטלקית וחתם בססואולו. ב-18 במרץ 2022 כבש שער בכורה בניצחון 1–4 על ספציה.
בינואר 2023 הושאל לגלאטסראיי אליה עבר רשמית בסיום אותה העונה.
קריירה בינלאומית

אייהאן היה יכול לבחור אם לשחק בנבחרת גרמניה משום שנולד בגרמניה, או בנבחרת טורקיה עקב מוצאו הטורקי, ובחר לייצג את טורקיה. באוקטובר 2013 שיחק אייהאן במדי נבחרת טורקיה בכדורגל עד גיל 21. באוגוסט 2016, זומן אייהאן לסגל נבחרת טורקיה על ידי המאמן פתיח טרים, למשחק ידידות מול נבחרת רוסיה, בו ערך את הופעת הבכורה שלו בנבחרת הבכירה, ולמפגש מול נבחרת קרואטיה במסגרת מוקדמות מונדיאל 2018. אייהאן המשיך לשחק במדי טורקיה במוקדמות מונדיאל 2018, אך כשל להעפיל עמה למונדיאל 2018 עצמו. נכלל בסגל נבחרת טורקיה ליורו 2024.
הערות שוליים

↑  Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
| נבחרת טורקיה – יורו 2020 |
| --- | --- | --- |
|  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקוגלו • 25 מולדור • 26 דרבישואולו • מאמן: גונש |  1 גונוק •  2 צ'ליק •  3 דמיראל •  4 סויונג'ו •  5 יוקושלו •  6 טופאן •  7 אינדר •  8 טוקוז •  9 קרמאן •  10 צ'להאנולו •   11 יאזיג'י •  12 באינדיר • 13 מראש •  14 אנטליאלי • 15 קאבאק • 16 אונאל • 17 ב. יילמאז • 18 ר. יילמאז • 19 קקצ'י • 20 אומור • 21 קהבצ'י • 22 אייהאן • 23 צ'אקיר • 24 אקטורקוגלו • 25 מולדור • 26 דרבישואולו • מאמן: גונש | טורקיה |
| נבחרת טורקיה – יורו 2024 |
| --- | --- | --- |
|  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה |  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה | טורקיה |
קובראט (עיר)

ערך זה עוסק בעיר בבולגריה. אם התכוונתם למנהיג בולגריה הישנה, ראו .
| --- | --- |

 מדינה:  בולגריה בולגריה
 מחוז:  ראזגרד
 חבל ארץ:  מישור הדנובה
 ראש העיר:  רמזי חלילוב יוסינוב
 תאריך ייסוד:  1642
 על שם:  קובראט 
 שטח:  56.846 קמ"ר
 גובה:  201 מטרים
 אוכלוסייה:  ‏
  ‑ בעיר:  9,635 (15 במרץ 2024)
 קואורדינטות:  43°47′47″N 26°30′00″E﻿ / ﻿43.79649°N 26.500061°E﻿ / 43.79649; 26.500061 
 אזור זמן:  UTC +2
 http://www.kubrat.bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קובראט(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קובראט(למפת מחוז ראזגרד רגילה) ראזגרד איספריך צאר קאלויאן זאווט סיליסטרה שומן טרגובישטה רוסה רומניהקובראט(למפת מחוז ראזגרד מוגדלת) ראזגרד איספריך צאר קאלויאן זאווט סיליסטרה שומן טרגובישטה רוסה רומניהקובראט  he tabBackground:;tabBorder:#aaa;defaultTab:0;
 
קוּבְּרָאט (בבולגרית: Кубрат) היא עיר בצפון מזרח בולגריה, השלישית בגודלה במחוז ראזגרד ושוכנת כ-286 ק"מ מהבירה סופיה ו-30 ק"מ מבירת המחוז ראזגרד. העיר קרויה על שמו של קובראט, מנהיג השבטים הבולגרים שיסדו את בולגריה הישנה. בקובארט שורר אקלים ממוזג עם השפעה יבשתית מקצינה, הגורמת להפרשי טמפרטורות משמעותיים בין הקיץ לחורף.
היסטוריה

ראשית התיישבות אנושית מאורגנת באזור מתוארכת למאה ה-5 לפנה"ס, עידן הממלכה התראקית. בסמוך לעיר המודרנית נמצאו שרידי ישוב מהמאה ה-8, תקופת האימפריה הבולגרית הראשונה. היישוב מתועד לראשונה בתעודות עות'מאניות מ-1642 בשם בָּלְבּוּנָאר שמשמעו באר הנחושת ונבע ממיקום היישוב מסביב למכרה נחושת קטן המצוי היום במרכזה של העיר. ב-1890 הוקם ביישוב בית ספר יסודי וב-1934 שונה שם היישוב לקובראט. ב-1949 זכה היישוב למעמד של עיירה.
דמוגרפיה

אוכלוסיית העיר נמצאת במגמת קיטון מואצת בשיעור של 8.8% לשנה (תמותה לעומת ילודה) וכן הגירה שלילית, בעיקר הגירת עבודה למערב אירופה בשל האבטלה ששיעורה נכון ל-2000 עמד על 35.8%. חלק נכבד מתושבי העיר הם ממוצא טורקי, בני הדת המוסלמית סונית.
תחבורה וכלכלה

בקובראט אין תשתית רכבות, אך בסמיכות אליה חולפים הכבישים המהירים: II-49 המקשר את העיר לראזגרד וטוטראקן ו-II-23 המקשר את העיר לאיספריך ורוסה. עיקר התוצר המקומי הגולמי מגיע מחקלאות ובשטח הרשות המקומית מגדלים חיטה, ירקות וטבק. כמו כן מגדלים צאן, בקר וחזירים לתעשיות המזון השונות. קובראט נודעת גם בתיירות לשם ציד.
הערות שוליים

1 2 3  קובראט סקירה היסטורית, באתר bulgaria.domino (באנגלית).
↑  קובראט-סקירה כללית, באתר guide-bulgaria.com (באנגלית).
| --- | --- |
בקרת זהויות :  NLI: 987007531150605171  LCCN: n95070405  VIAF: 167425512   WorldCat (עם VIAF): 167425512
קורט הוגו שניידר

| --- | --- |

 לידה:  7 בספטמבר 1988 (בן 36) בולטימור, ארצות הברית 
 מוקד פעילות:  ארצות הברית 
 תקופת הפעילות:  מ-2007 
 מקום לימודים:  אוניברסיטת ייל, תיכון ויסאהיקון, גרייס הופר קולג' 
 סוגה:  מוזיקת פופ 
 כלי נגינה:  פסנתר 
 פרסים והוקרה:  לחצן הפעלה מכסף  לחצן הפעלה מזהב  לחצן הפעלה מיהלום 
 www.kurthugoschneider.com
 פרופיל ב-IMDb
 
קורט הוגו שניידר(באנגלית: Kurt Hugo Schneider; נולד ב-7 בספטמבר 1988) הוא זמר וכותב שירים אמריקאי. הוא זכה לתהילה בזכות היותו סלב אינטרנטי הידוע.
חיים אישיים וקריירה

קורט הוגו שניידר נולד בבולטימור למשפחת אמנית ומתמטיקאי. הוא גדל בפרבר של פילדלפיה והיה שכן של סם שוי וביחד איתו למד בבית הספר.
לאחר סיום הלימודים בבית הספר, קורט שניידר למד באוניברסיטת ייל. בשנת 2010 הוא סיים אותה בהצטיינות וקיבל תואר במתמטיקה.
עוד בהיותו תלמיד בית הספר קורט הוגו שניידר שיתף פעולה עם סם שוי. בשנת 2009 הם לראשונה פרסמו סרטון ביוטיוב. ביחד עם סם שוי הם הכינו מספר מחזורת שירים ידועים. מחרוזת על שירי מייקל ג'קסון זכתה ל-34 מיליון צפיות. בעקבות ההצלחה, הם החליטו ליצור סרטון עם שירים שנכתבו על ידיים ובשנת 2013 פורסם אלבום הראשון.
קורט הוגו שניידר משתף פעולה עם אמנים נוספים כמו מיילי סיירוס, אליסון ויליאמס, MAX ועוד.
בשנת 2011 הוא השתתף בהופעה שכולה עברה ביוטיוב בהשתתפות טיפני אלוורד, ג'נה רוז ג'וזף וינסנט.
בשנת 2021 הוא הוציא גרסת כיסוי לשיר "Drivers License" ביחד עם מדילין ביילי.
קורט שניידר שחמטאי חובב ומחזיק בתואר "אמן". הוא היה חבר של נבחרת באוניברסיטה.
פרנקו קוסטנסו

פרנקו קוסטנסו (בספרדית: Franco Costanzo; נולד ב-5 בספטמבר 1980) הוא כדורגלן עבר ארגנטינאי ששיחק בעמדת השוער. הוא מכונה מאגו בלאנקו (Mago Blanco) - הקוסם הלבן.
קריירה

קוסטנסו נולד בעיר ריו קוארטו שבפרובינציית קורדובה, ארגנטינה, החל לשחק בקבוצת הנוער של עיר הולדתו ועבר לאחר מכן לריבר פלייט. בארגנטינה נחשב קוסטנסו לשוער העתיד של ארגנטינה אך פציעות חוזרות פגעו בהתקדמותו. במדי ריבר זכה קוסטנסו בשלוש אליפויות בטרם עבר בקיץ 2005 לדפורטיבו אלבס מהליגה הספרדית.
קוסטנסו שיחק עונה אחת באלבס, ובסיומה ירדה הקבוצה ליגה. בסוף העונה עבר לפ.צ. בזל, אז אלופת שווייץ ואחד המועדונים המצליחים במדינה. הוא נחשב לאחד השחקנים החשובים של הקבוצה ואהוד מאוד על אוהדי הקבוצה. יכולתו במהלך עונת 2007/2008 הביאה להתעניינות מצידן של קבוצות צמרת מאירופה. לקראת עונת 2008/09 מונה קוסטנסו כקפטן הקבוצה. בקיץ 2011 עבר לאולימפיאקוס היוונית, ולאחר עונה אחת במועדון פרש ממשחק פעיל.
בקיץ 2013, לאחר שנה שלא שיחק, החליט לחזור מפרישתו, וחתם בקבוצת אוניברסידד קאתוליקה מליגת העל הצ'יליאנית.
קוסטנסו היה שוערה הראשון של הנבחרת הארגנטינאית הצעירה וזכה איתה באליפות אמריקה הדרומית בכדורגל עד גיל 20 בשנת 1999. הוא ערך את הופעתו היחידה במדי הנבחרת הבוגרת בשנת 2003 במשחק הכנה לקופה אמריקה מול נבחרת אורוגוואי.
תארים

אליפות - 3 (קלאוסורה 2002, קלאוסורה 2003, קלאוסורה 2004)
הגביע השווייצרי - 3 (2007, 2008, 2010)
אליפות שווייץ - 2008, 2010, 2011
אליפות יוון - 2011/2012
הגביע היווני - 2012
נבחרת ארגנטינה הצעירה
אליפות אמריקה הדרומית בכדורגל עד גיל 20: 1999
קיטבג

ערך זה עוסק בסל חפצים אישי המשמש חיילים. אם התכוונתם לסרט של רידלי סקוט משנת 2023, ראו .
חייל צה"ל במהלך אריזת חפציו האישיים והצבאיים, 2006
קִיטְבֶּג (מהז'רגון הצבאי הבריטי: Kitbag; על פי האקדמיה ללשון העברית: שַׂק חֲפָצִים) הוא שק או תיק עשוי בד או אריג עבה, בצורת גליל, אשר נקשר מצידו האחד. בישראל משמש בעיקר לתיאור שק חפצים אישיים המשמש חיילים, אולם, באופן כללי, משמש גם לנשיאת ציוד ספורט ומחנאות. בעבר היו כלל החיילים מקבלים קיטבג ("א") עם גיוסם בבקו"ם ובמידת בצורך קיטבג נוסף ("ב") בבסיס בו הם משרתים. כיום החיילים מקבלים בבקו"ם תיק מסוג "צ'ימידן" א' והלוחמים מקבלים "צ'ימידן" ב' בבסיסם בנוסף (על פי האקדמיה ללשון העברית: צִיּוּדָן).
שאלת קיטבג

שאלת קיטבג היא ביטוי סלנג צה"לי המתאר שאלה שהתשובה עליה ברורה מראש (ראו שאלה רטורית), וכן שהשואל יינזק מעצם הצגת השאלה. הביטוי חדר לסלנג עברי גם מחוץ למסגרת הצבא. מקורו של הביטוי הוא מצב כאשר חיילים שקיבלו פקודה לנוע ממקום למקום שאלו את מפקדיהם אם עליהם לקחת עמם את שק הציוד האישי ("קיטבג"), והתשובה הייתה, כמובן, שיש לקחתו (למרות שלא היה צורך אמיתי לקחתו, דבר אשר הקשה על החייל).
קאן (כדורגל)

מועדון הכדורגל קאן (בצרפתית: Association Sportive de Cannes Football), המכונה בקיצור קאן, הוא מועדון כדורגל מהעיר קאן שבצרפת, המשחק בליגה הצרפתית הרביעית. אצטדיון הבית של הקבוצה הוא אצטדיון פייר דה קוברטן, שמכיל כ-16,000 מקומות ישיבה.
המועדון נוסד בשנת 1902, והיה ממייסדי ליגת העל הצרפתית בכדורגל בשנת 1932. באותה שנה זכתה הקבוצה בתואר המשמעותי היחיד שלה עד כה, הגביע הצרפתי. הקבוצה שיחקה לאחרונה בליגה הבכירה בעונת 1997/1998. בשנות ה-90 הצליחה הקבוצה להעפיל פעמיים לגביע אופ"א, והצמיחה שחקנים מובילים בצרפת כמו זינדין זידאן, פטריק ויירה, יוהאן מיקו, סבסטיאן פריי, ז'ונתן זבינה וגאל קלישי.
היסטוריה

מועדון הספורט קאן נוסד רשמית ב-4 באוגוסט 1902 על ידי הרברט לאו האנגלי, שנבחר לנשיא הקבוצה הראשון, וקבוצת חברים. בתחילה, בנוסף לכדורגל, החזיק המועדון קבוצות שחייה תחרותית ואתלטיקה. עד לשנת 1905, מדי המועדון היו בצבעי שחור-כחול, עד ששינו את צבעיהם לצבעים הנוכחיים - אדום ולבן - בעקבות איחוד עם מועדון ספורט נוסף שפעל בעיר. מועדון הכדורגל של קאן החל להתחרות בליגה מחוזית שבהשגחתה של התאחדות הכדורגל הצרפתית בשנת 1920, בהובלתו של סוחר רהיטים מקומי בשם לואיס גרוסו. שנה אחר כך, חנכה הקבוצה אצטדיון עירוני חדש, בניצחון 4-0 על אספניול במשחק ידידות.
ביולי 1930, נערכה הצבעה בהתאחדות הכדורגל בה הוחלט על הקמת ליגת כדורגל מקצוענית. קאן הייתה מהמצטרפות הראשונות לליגה, וסיימה כסגנית האלופה בעונת 1932/1933, עונת הבכורה של ליגת העל הצרפתית בכדורגל.ב-24 באפריל 1932 זכתה הקבוצה לראשונה בתולדותיה בגביע הצרפתי, לאחר שגברה 1-0 במשחק הגמר על ראסינג רוביי באצטדיון האולימפי איב-דו-מנואר.
בעונת 1948/1949 ירדה הקבוצה לראשונה לליגת המשנה. למעט בעונת 1965/1966, קאן לא שבה לליגה הבכירה עד לעונת 1987/1988. לאחר עונות ספורות במרכז הטבלה, הפתיעה הקבוצה, בכיכובם של זינדין זידאן הצעיר ולואיס פרננדס, בעונת 1990/1991 כשסיימה במקום הרביעי בליגה.
בעונת 1991/1992 השתתפה הקבוצה לראשונה בגביע אופ"א, והודחה בסיבוב השני לאחר הפסד לדינמו מוסקבה. במקביל, סבלה הקבוצה מעונה חלשה מאוד בליגה, וירדה לליגת המשנה. בעקבות הירידה עזבו את הקבוצה שחקנים רבים, כולל זידאן, ולואיס פרננדס פרש ועבר לתפקיד מאמן הקבוצה. פרננדס העלה את קאן בחזרה לליגה הבכירה תוך עונה אחת בלבד, ובעונת 1993/1994 הצעיד אותה למקום השישי בליגה הבכירה, ולהשתתפות שנייה בתולדותיה בגביע אופ"א. באותה עונה שיחק בשורותיה הקשר הישראלי, טל בנין. קאן פתחה את משחקיה האירופיים בעונת 1994/1995 כשהדיחה פנרבחצ'ה הטורקית עם ניצחון 9-1 בסיכום שני המשחקים, אך הודחה סיבוב אחד בלבד מאוחר יותר על ידי אדמירה ואקר האוסטרית.
קאן שרדה בליגה הבכירה עד לעונת 1997/1998, בסיומה ירדה הקבוצה לליגת המשנה ומאז לא שבה לליגה הבכירה. החל משנת 2004 הקבוצה חדלה להיות קבוצה מקצוענית, הדרדרה במורד הליגות בצרפת, ובעונת 2014/2015 הצליחה לעלות ליגה (לראשונה מאז 1993) ולהשתתף בליגה החמישית.
בסיום עונת 2022-2023 העפילה קאן לליגה הרביעית.
תארים

מקום ראשון (1): 1931/1932
מקום שני (2): 1932/1933
שחקנים בולטים

צרפת ויליאם אייאש
צרפת ז'אן באזה
צרפת ברנרד קסוני
צרפת סבסטיאן שאבו
צרפת ייבון דואי
צרפת אלברט אמון
צרפת לואיס פרננדס
צרפת לורן מאקה
צרפת סבסטיאן פריי
צרפת ז'ונתן זבינה
צרפת יוהאן מיקו
צרפת ז'אן-לוק סאסו
צרפת זינדין זידאן
צרפת פטריק ויירה
צרפת גאל קלישי
אלג'יריה עבדלקאדר פרחאווי
אלג'יריה כאמל גילאס
קמרון איברהים אאודו
ישראל טל בנין
הולנד אדיק קוט
הולנד רוד קרול
יוגוסלביה בורו פרימורץ
יוגוסלביה דושאן סאביץ'
צ'כיה יאן קולר
אינדונזיה טוני קיוסל
קרואטיה אלן בוקסיץ'
קרואטיה אליושה אסנוביץ'
קבוצה ניתנת למנייה רקורסיבית

בחישוביות, קבוצה בת מנייה נקראת ניתנת למנייה רקורסיבית (נל"ר) או בת מנייה רקורסיבית (במ"ר) או כריעה חיובית (כריעה למחצה) אם קיים אלגוריתם שבהינתן קלט, עוצר אם האיבר הנקלט שייך לקבוצה זו. לחלופין, קיים אלגוריתם שמייצר רשימה (ייתכן ואינסופית) של כלל האיברים בקבוצה. קבוצת בעיות אלו מסומנת לרוב בסימון RE‏ (Recursively Enumerable)‏, מכיוון שקיים אלגוריתם המונה את אבריהם.
הגדרה

תת קבוצה  S של המספרים הטבעיים היא נל"ר אם קיימת פונקציה ניתנת לחישוב
כך ש-
תכונות

אם  A ו- B הן נל"ר אז גם  A\cap B וגם  A\cup B הן נל"ר.
קבוצה  A והמשלים של  A הן נל"ר אם"ם A היא קבוצה רקורסיבית.
התמונה של קבוצה נל"ר תחת פונקציה ניתנת לחישוב היא גם קבוצה נל"ר.
קבוצת הקבוצות הניתנות למנייה רקורסיבית מכילה ממש את קבוצת הקבוצות הרקורסיביות - בעיית העצירה היא דוגמה לקבוצה לא רקורסיבית הניתנת למנייה רקורסיבית.
דוגמאות

כל קבוצה רקורסיבית היא נל"ר.
שפה ניתנת למנייה רקורסיבית היא תת-קבוצה נל"ר בקבוצת כל המילים תחת אלפבית של שפה מסוימת.
כריעות שלילית

באופן שקול, ניתן להגדיר קבוצה כריעה למחצה (שלילית), עבורה קיים אלגוריתם שעוצר אם הקלט אינו שייך לקבוצה (אבל אולי לא עוצר עבור קלט בקבוצה). קבוצת כל הבעיות מסוג זה מסומנת לרוב על ידי co-RE (התחילית co מסמנת "משלים", complement).
ראו גם

קבוצה רקורסיבית
כריעות
היררכיית חומסקי
פמיניזם בישראל

ראשיתו של הפמיניזם בישראל ביישוב העברי בארץ ישראל בסוף המאה ה-19, והמשכו בשנות ה-70 של המאה ה-20, במקביל לפמיניזם האמריקאי, ובהשפעתו הרבה.
העשורים הראשונים

בשנת 1951 נחקק חוק שיווי זכויות האשה, שנועד להבטיח שוויון זכויות לנשים, בהתאם לקווי היסוד של הממשלה הראשונה.
תקופת הקמת המדינה וגלי העלייה ההמונית ניתבו את ארגוני הנשים לפעילות נשית מסורתית של סיוע ותמיכה בנושאי חינוך, רווחה ובריאות.
בשנות ה-60 של המאה ה-20, ובעיקר בסופן, הגיע לישראל הגלולה למניעת היריון שגרמה, כמו בשאר העולם לשינוי תודעתי בנושאי תכנון הילודה ומניעת היריון, שינוי שעזר להיקלטות הגל השני של הפעילות הפמיניסטית.
מרכזים פמיניסטיים ישראלים

"א-סיוואר"
"אחותי למען נשים בישראל" - ארגון פמיניסטי מזרחי
"איגוד מרכזי הסיוע לנפגעות ולנפגעי תקיפה מינית" - ארגון לסיוע לנפגעות תקיפה מינית
"איתך - משפטניות למען צדק חברתי"
"אל"ף" - ארגון לסבי פמיניסטי. נסגר בשנת 1979.
"אסוואת" – נשים פלסטיניות גאות
"אשה לאשה" - מרכז פמיניסטי חיפה
"בית נשים פמיניסטי", ת"א
"בת קול - ארגון לסביות דתיות"
"בת שלום" - רשת נשים לקידום השלום
"כייאן" - ארגון פמיניסטי ערבי-ישראלי
"מרכז צדק לנשים" - מובילות המאבק המשפטי של נשים למען שוויון, כבוד וצדק בדין היהודי במדינת ישראל
"נשים לגופן" - למען קידום בריאות, רווחה ואיכות חיים של נשים ונערות בישראל
"נשים נגד אלימות" - ארגון פמיניסטי ערבי-ישראלי
"עמותת כ"ן" - כוח נשים לקידום מנהיגות נשים בישראל
"קואליציית נשים לשלום"
"קולך" - פורום נשים דתיות
"קל"ף" - קהילה לסבית פמיניסטית. נסגר לפני 2010.
"רוח נשית" - עצמאות כלכלית לנשים נפגעות אלימות
"שדולת הנשים בישראל" - ארגון פוליטי לקידום נשים
"ש.י.ן" - שוויון ייצוג נשים בפוליטיקה
"תנד"י" - תנועת נשים פמיניסטית יהודית-ערבית
ראו גם

מעמד האישה בישראל
נשים בממשלות ישראל
נשים ראשונות בתפקידים ציבוריים בישראל
פמיניזם דתי (יהדות)
לקריאה נוספת

נויה רימלט, הפמיניזם המשפטי מתאוריה למעשה - המאבק לשוויון בין המינים בישראל ובארצות הברית, הוצאת הספרים של אוניברסיטת חיפה ופרדס הוצאה לאור, 2010
חנה ספרן, הקשר האמריקני: השפעתו של הפמיניזם האמריקני על התנועה לזכות בחירה לנשים ישוב היהודי (1926-1919) ועל התנועה לשוויון הנשים בישראל (1982-1971). עבודת דוקטורט: אוניברסיטת חיפה, 2001
חנה ספרן, לא רוצות להיות נחמדות, המאבק על זכות הבחירה לנשים וראשיתו של הפמיניזם החדש בישראל פרדס הוצאה לאור, 2006
סלביה פוגל-ביזאוי, 1992. "ארגוני נשים בישראל - תמונת מצב", בעיות בינלאומיות, חברה ומדינה ל"א (58): 65-76
חנה הרצוג, נשים ריאליות: נשים בפוליטיקה המקומית בישראל, 1994
עמליה הדר ודפנה לוי ינוביץ, תהיי גבר – הלקסיקון הפמיניסטי העברי הראשון, הוצאת כתר, 1997
אורית קמיר, פמיניזם, זכויות ומשפט, בסדרת "אוניברסיטה משודרת", משרד הביטחון – ההוצאה לאור, 2002
מרשה פרידמן, "גולה בארץ המובטחת" הוצאת ברירות, 1991
מרגלית שילה וגדעון כ"ץ (עורכים), מגדר בישראל: מחקרים חדשים על מגדר ביישוב ובמדינה (קובץ מחקרים בשני כרכים), 2011, עיונים: סדרת 'נושא', הוצאת מכון בן-גוריון.
רחל פורסטנברג, תנועת הנשים בישראל וההשפעה האמריקנית, מכון ליחסי יהדות ארצות-הברית - ישראל של הוועד היהודי האמריקני, 1995
אריאלה שדמי, לחשוב אישה: נשים ופמיניזם בחברה גברית, צבעונים הוצאה לאור, 2007
טולה תמיר (עורכת), תמרורות: פמיניזם ומרחב בישראל, חרגול הוצאה לאור, 2017
שולמית אלוני, נשים כבני אדם, מבט, 1976
הרצאה של ז'רום בורדון על הפמיניזם בישראל
הערות שוליים

1 2 3 4 5 6 7 8 9 10 11 12 13  ספרן: 2001
↑  ספרן, לא רוצות להיות נחמדות, עמ' 20
↑  יוסף שפירא (עורך), מ. שמואלי (ממשי): חמישים שנה לפטירתו, תל אביב: הוצאת המרכז לתרבות ולחינוך של הסתדרות העובדים, 1961
↑  לפירוט ראו: הרצוג: 1994, ספרן: 2001, פוגל-ביז'אוי: 1992
↑  שאני אדמה ואדם(הקישור אינו פעיל, 23.8.2023)
1 2 3 4  הרצוג: 1994; ספרן: 2001
↑  הרצוג:1994
↑  [הרצוג: 1994]
↑  עוד על מיתוס זה וניפוצו ראו במחקריהן של פרופסור דבורה ברנשטיין ואחרות
↑  קמיר: 2002
1 2  ספרן:2001; פוגל-ביז'אוי: 1992
↑  פרידמן: 1991; ספרן:2001
↑  ספרן:2001; פרידמן: 1991
↑  פרידמן:1991
↑  פוגל-ביז'אוי: 1992
↑  חסן: 1999
↑  אבידב: 2004
↑  א-סיוואר
↑  איגוד ומרכזי הסיוע לנפגעות ולנפגעי תקיפה מינית
↑  איתך משפטניות למען צדק חברתי
↑  אסוואת
↑  אשה לאשה מרכז פמיניסטי חיפה
↑  בת קול ארגון לסביות דתיות
↑  בת שלום
↑  מרכז צדק לנשים
↑  נשים לגופן
↑  נשים נגד אלימות
↑  עמותת כוח נשים
↑  קולך
↑  רוח נשית
↑  שדולת הנשים בישראל
↑  ש.י.ן
פמיניזם אסלאמי

סמל הפמיניזם האסלאמי
פמיניזם איסלאמי הוא סוג של פמיניזם, הדוגל בשחרור האישה מתוך אמונה בדת האסלאם. הוא מבקש לקדם שוויון מלא של כל המוסלמים, ללא הבדל מגדר, במרחב הציבורי והפרטי. פמיניסטיות אסלאמיות תומכות בזכויות נשים, שוויון בין מינים, וצדק חברתי המעוגן מסגרת אסלאמית. הפמיניזם האסלאמי משתמש גם בשיח חילוני ורואה את עצמו כחלק מהפמיניזם העולמי. תומכים בפמיניזם אסלאמי מדגישים את שוויון הזכויות בקוראן ומתנגדים לפרשנות פטריארכית של הקוראן, החדית' והשריעה.
במדינות בעלות רוב מוסלמי, נשים כיהנו בתפקידים בכירים כגון: לאלה שבקט (Lala Shevket) מזכירת המדינה של אזרבייג'ן בין השנים 1993-1994; בנזיר בהוטו מפקיסטן, ממה מדיור בויה (Mame Madior Boye) ראש ממשלת סנגל בין השנים 2001-2002; טנסו צ'ילר מטורקיה; מגוואטי סוקרנופוטרי מאינדונזיה וראשי הממשלה שק הסינה ואזד וחאלדה זיה (Khaleda Zia) מבנגלדש.
פמיניזם באסלאם

הפמיניזם האיסלאמי הפך נפוץ מאז שנות ה-90 ולסימן למידה חדשה ואקטיביזם פמיניסטי של המותג הקשור לאסלאם. המונח "פמיניזם איסלאמי" זכה למטבע בשנות התשעים כתווית למותג מלגות פמיניסטיות ואקטיביזם הקשור לאסלאם ומוסלמים. מאז היו דיונים רבים ודיונים וספרות הולכת וגדלה על 'פמיניזם איסלאמי'. באופן בלתי נמנע, ישנם דיווחים שונים על אופי התופעה ועל מקורותיה והתפתחותה. הבעיות הן בסוגיה המפורשת של אופן הגדרת המונח והן במשמעויות הגלויות שרכש בשימוש. שניהם האסלאם והפמיניזם אלו מושגים שנויים במחלוקת שמשמעותם דברים שונים לעמים שונים ובהקשרים שונים. כל אחד מהם הוא נושא לשיחות מרובות ותפיסות נרחבות שניתן להתייחס אליהן ברמות שונות. המונח "פיניזם איסלמי" הגיע לשיאו בשני אירועים בשנת 2009, השקת מוסווה, תנועה עולמית לשוויון וצדק במוסלמי והופעתה של התנועה הירוקה באיראן.